Diari Oficial de la Generalitat Valenciana


Sumari del DOGV 5626, del 25-10-2007 (2007/12574)

ORDRE de 27 de setembre de 2007, del conseller de Medi Ambient, Aigua, Urbanisme i Habitatge, d'aprovació de l'amollonament de l'assagador Reial de Castella i ramal a l'abeurador de Pertecates al seu pas pel terme municipal de Tous i ramal a l'abeurador d'Uchol als termes municipals de Catadau i Tous.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5626

Data del DOGV
:   25-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/12620


Data del document
:   27-09-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * Tous
    * Catadau
    * via rural
    * ramat

ORDRE de 27 de setembre de 2007, del conseller de Medi Ambient, Aigua, Urbanisme i Habitatge, d'aprovació de l'amollonament de l'assagador Reial de Castella i ramal a l'abeurador de Pertecates al seu pas pel terme municipal de Tous i ramal a l'abeurador d'Uchol als termes municipals de Catadau i Tous. [2007/12781]  
Vist l'expedient d'amollonament de la via pecuària assagador Reial de Castella i ramal a l'abeurador de Pertecates al seu pas pel terme municipal de Tous i ramal a l'abeurador d'Uchol als termes municipals de Catadau i Tous (tram X), instruït per la Direcció General de Gestió del Medi Natural de la conselleria de Medi Ambient, Aigua, Urbanisme i Habitatge, a fi de consolidar el caràcter de domini públic d'aquesta.  
Vist que amb data 23 de desembre del 2002 (BOE 22.01.2003) es va subscriure un conveni entre el Ministeri de Medi Ambient i la conselleria de Medi Ambient de la Generalitat Valenciana, per a l'execució del projecte de delimitació, amollonament i senyalització de les vies pecuàries del corredor de la Vall del Cabriol - Albufera de València (ramal meridional) als termes municipals de Camporrobles, Fuenterrobles, Venta del Moro, Villargordo del Cabriel, Requena, Cortes de Pallás, Yátova, Dos Aguas, Tous, Catadau, Alfarp, Carlet, l'Alcúdia, Algemesí, Guadassuar, Albalat de la Ribera i Sueca.  
Vist que mitjançant la Resolució del 7 de juliol de 2003, de la conselleria de Territori i Habitatge, es va autoritzar l'inici dels expedients de delimitació dels terrenys de les vies pecuàries incloses en el conveni subscrit en data 23 de desembre de 2002 (BOE 22.01.03) entre el Ministeri de Medi Ambient i la conselleria de Medi Ambient de la Generalitat Valenciana.  
Vist que mitjançant l'Ordre de 12 de juny del 2006, de la conselleria de Territori i Habitatge, es va aprovar la delimitació de la via pecuària assagador Reial de Castella i ramal a l'abeurador de Pertecates al seu pas pel terme municipal de Tous i ramal a l'abeurador d'Uchol als termes municipals de Catadau i Tous (tram X) i es va acordar la pràctica del seu amollonament, i que aquesta ordre va ser publicada en el Diari Oficial de la Comunitat Valenciana núm. 5311, de 26 de juliol del 2006.  
Vist que la delimitació aprovada s'ajusta a la classificació de la via pecuària del terme municipal de Tous, que va ser aprovada per Ordre ministerial de data 18 de novembre de 1974, i es va publicar en el Boletín Oficial del Estado de data 5 de desembre de 1974 i a la classificació de les vies pecuàries al terme municipal de Catadau, aprovada per Ordre ministerial de data 1 de juliol de 1974, que es va publicar en el Boletín Oficial del Estado de data 3 de setembre de 1974.  
Vist que l'anunci de les operacions d'amollonament va ser publicat en el Diari Oficial de la Comunitat Valenciana núm. 5368, de 17 d'octubre del 2006. Així mateix, es va informar del dit acte a tots aquells limítrofs de la via pecuària i als organismes interessats, mitjançant notificació.  
Vist que en data 11 de desembre del 2006, i segons el que s'ha anunciat i notificat, es van iniciar les operacions d'amollonament, les quals es van desenvolupar al llarg d'aquest dia. Es va alçar acta d'amollonament subscrita pel director facultatiu, l'enginyer operador, la resta de funcionaris de l'administració presents i pels particulars concurrents a l'acte, on es detallen els treballs realitzats i les al·legacions manifestades pels presents.  
Vist que finalitzades aquestes operacions va ser resolta l'exposició pública de la proposta d'amollonament l'anunci de la qual va ser publicada en el Diari Oficial de la Comunitat Valenciana núm. 5469, de 13 de març del 2007, i es va establir el termini d'un mes des de la seua publicació en el DOCV perquè els interessats pogueren interposar les al·legacions o reclamacions oportunes. Així mateix, es va complir el tràmit d'audiència establit en l'article 84 de la Llei 30/1992, de 26 de novembre, de règim jurídic de les administracions públiques i de procediment administratiu comú, modificada per la Llei 4/99, d'informar a tots aquells limítrofs i ocupants de la via pecuària de l'exposició al públic del referit expedient, i atorgar-los un termini de quinze dies per a al·legar i presentar tots els documents i justificants que estimaren pertinents.  
Vist que una vegada finalitzats els terminis d'exposició i audiència pública no s'hi va presentar cap al·legació segons queda acreditat en el certificat de 3 de setembre del 2007, expedit pel secretari territorial de la conselleria de Medi Ambient, Aigua, Urbanisme i Habitatge de València.  
Atés que la Direcció General de Gestió del Medi Natural proposa l'aprovació de l'amollonament d'acord amb els termes que figuren en l'expedient.   
Atés que competeix a la conselleria de Medi Ambient, Aigua, Urbanisme i Habitatge la resolució del present amollonament, en virtut del que preceptuen la disposició addicional cinquena de la Llei 14/2003, de 10 d'abril, de patrimoni de la Generalitat Valenciana, l'article 5 i l'article 9 de la Llei 3/1995, de camins ramaders, de 23 de març, així com el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat.  
Atés que s'han complit en l'expedient els tràmits assenyalats per la Llei 3/1995, de 23 de març, de camins ramaders, la qual assenyala que l'amollonament és l'acte administratiu en el qual, una vegada aprovada la delimitació, es determinen els límits de la via pecuària i es senyalen amb caràcter permanent sobre el terreny; la Llei 30/1992, de 26 de novembre, modificada per la Llei 4/1999, de 13 de gener, reguladora del règim jurídic de les administracions públiques i del procediment administratiu comú, i la resta de legislació aplicable al cas.  
Atés que transcorregut el termini atorgat d'exposició pública i d'audiència de la Proposta d'amollonament no s'hi ha presentat cap al·legació, resolc:  
Article 1  
Aprovar l'amollonament de la via pecuària assagador Reial de Castella i ramal a l'abeurador de Pertecates al seu pas pel terme municipal de Tous i ramal a l'abeurador d'Uchol als termes municipals de Catadau i Tous (tram X).  
Article 2  
La descripció del tram amollonat, d'acord amb la proposta d'amollonament i plans que consten en l'expedient, serà la següent:  
Assagador Reial de Castella  
Longitud: 17,755 km  
Amplària: 75 m  
Superfície: 126,2166 h  
Tipus de fites  
Fites de primer ordre i fites de segon ordre col·locades en ambdós marges.  
Contra aquesta ordre, que esgota la via administrativa, pot interposar-se recurs potestatiu de reposició en el termini d'un mes, comptador des de l'endemà de la publicació en el Diari Oficial de la Comunitat Valenciana, davant del conseller de Medi Ambient, Aigua, Urbanisme i Habitatge, o ser impugnat directament davant de l'ordre jurisdiccional contenciosa administrativa (art. 116 de la Llei 30/1992, de règim jurídic de les administracions públiques i del procediment administratiu comú) sense perjudici que els interessats puguen interposar qualsevol altre recurs que estimen procedent.  
València, 27 de setembre de 2007  
El conseller de Medi Ambient, Aigua, Urbanisme i Habitatge,  
JOSÉ RAMÓN GARCÍA ANTÓN